CELEX: 62015TN0619
Language: mt
Date: 2015-11-06 00:00:00
Title: Kawża T-619/15: Rikors ippreżentat fis-6 ta’ Novembru 2015 – Badica u Kardiam vs Il-Kunsill

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/68
            
         Rikors ippreżentat fis-6 ta’ Novembru 2015 – Badica u Kardiam vs Il-Kunsill
   (Kawża T-619/15)
   (2016/C 027/86)
   Lingwa tal-kawża: il-Franċiż
   
      Partijiet
   
   
      Rikorrent: Bureau d’achat de diamant Centrafrique (Badica) (Bangui, Ir-Repubblika Ċentru-Afrikana), Kardiam (Antwerpen, il-Belġju) (rappreżentanti: D. Luff u L. Defalque, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 1 tar-Regolament ta’ Implimentazzjoni tal-Kunsill (UE) 2015/1485, tat-2 ta’ Settembru 2015, u l-punt B 1 tal-Anness għal dan ir-regolament sa fejn ir-rikorrenti huma inklużi fl-Anness I tar-Regolament li jimplimenta l-Artikolu 17(1) tar-Regolament tal-Kunsill (UE) Nru 224/2014, tal-10 ta’ Marzu 2014, dwar miżuri restrittivi minħabba s-sitwazzjoni fir-Repubblika Ċentru-Afrikana;
            
         
               —
            
            
               tikkundanna lill-Kunsill għall-ispejjeż tar-rikors.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               1.
            
            
               L-ewwel motiv ibbażat fuq il-ksur tad-drittijiet tad-difiża, kif ukoll tad-dritt għal smigħ xieraq u għal protezzjoni ġudizzjarja effettiva. Dan il-motiv huwa magħmul minn żewġ partijiet:
               
                           —
                        
                        
                           L-ewwel parti, bbażata fuq l-assenza ta’ komunikazzjoni individwali mill-Kunsill tad-deċiżjoni ta’ ffriżar tal-fondi lir-rikorrenti;
                        
                     
                           —
                        
                        
                           It-tieni parti, ibbażata fuq l-assenza ta’ komunikazzjoni tal-provi u tal-fajl, kif ukoll il-ksur tal-prinċipju ta’ kontradittorju u ta’ trasparenza.
                        
                     
         
               2.
            
            
               It-tieni motiv ibbażat fuq l-iżball ta’ evalwazzjoni tal-fatti fir-rigward tal-attivitajiet tar-rikorrenti, li jwasslu għal żball ta’ liġi.
            
         
               3.
            
            
               It-tielet motiv ibbażat fuq vizzji li jaffettwaw l-eżami magħmul mill-Kunsill.